L' 8 de chinero o president Woodrow Wilson enuncia os 14 puntos. En chinero de 1918 s'establió una asambleya constituyent (seim) de Transcaucasia, que contaba con 112 miembros, 33 d'ellos armenios. En a Transcaucasia d'ixa epoca hi heba profundas divisions os azerís, que yeran pro-otomans, os armenios anti-otomans y os cheochians quereban a paz. O 3 de marzo a Rusia bolchevique firma con as potencias centals o tractato de Brest Litovsk. Por o tractato de Brest-Litovsk o 3 de marzo de 1918 Rumanía se queda de tot ya sin aduya rusa y as potencias centrals tornan a atacar-la. Entre marzo y abril os otomans pasoron a la ofensiva y ocuporon tot o terreno entre Van y Kars, producindo-se refluxo d'armenios ta o noreste. En abril, a Seim de Trascaucasia proclamó a independencia, mientres os otomans abanzaban y yeran ya a man de Yerevan. En abril de 1918 a Republica democratica de Moldavia proclama a suya unión con Rumanía. O 7 de mayo se firma o tractato de Bucarest entre Rumanía y as potencias centrals. Por o tractato de Bucarest d'o 7 de mayo de 1918 Rumanía ha de ceder Dobrucha d'o sud (quadrilatero de Silistra) y 170 lugars d'os Carpatos a Hongría. Vlaquia sigue ocupata y ha d'abastir de trigo y petrolio a Alemanya y Austria-Hongría. En mayo Transcaucasia se disgregó con a proclamación d'a indepencia de Cheorchia. Os armenios podioron aturar a los otomans en a batalla de Sardarabad, pero en chunio habioron de firmar en Batum un tractato en o se cedeban a los otomans a zona d'o ferrocarril entre Alexandropol y Chulfa y se veyeban obligatos a autorizar a las tropas otomanas poder cruzar territorio armenio pa acceder a Azerbaichán. O 29 de setiembre se creba o frent d'orient y Bulgaria firma un armisticio. O 3 d'octubre Ferrando de Bulgaria abdica en Boris III. O 30 d'octubre Turquía firma un armisticio.